И ЗА ДА СЕ ПРОИЗНЕСЕ ВЗЕ ПРЕДВИД  СЛЕДНОТО:

Производството е по чл.330 от ГПК, във връзка с чл.50 от СК.
В молбата си молителите  твърдят, че на 07.01.1990г.  сключили граждански брак в гр.Д…, обл. Смолян,   от който брак имат  родени две деца Е... С... Н..., с ЕГН ... и М... С... Н..., с ЕГН .... Твърдят, че постигнали сериозно и непоколебимо взаимно съгласие за развод, поради което считат, че бракът им е дълбоко и непоправимо разстроен. Постигнали са споразумение, съгласно  чл. 51 от СК, според което: 
1. Родителските  права спрямо роденото от брака им дете Е... С... Н... ще се упражняват от бащата С... М... Н...., което ще бъде в интерес на детето, а майката ще има право да го вижда и взема при себе си всяка първа и трета събота и неделя от месеца от 9.00 до 19.00 часа, а също така и един път годишно по един месец, когато детето не е на училище и бащата не е в платен годишен отпуск. 
2. Майката Е... Д... Н... ще заплаща ежемесечна издръжка на детето Е.... С... Н.... в размер на 70 лева, която ще се плаща чрез бащата. 
3. По време на брака не са придобили недвижимо имущество, а движимото са го поделили доброволно, поради което двамата нямат претенции един спрямо друг по тези въпроси. 
4. Двамата не си дължат издръжка един на друг.
5. Занапред съпругата ще носи предбрачното си фамилно име Х….
Молят съдът да постанови решение, с което да прекрати брака им по взаимно съгласие, като утвърди постигнатото между тях споразумение.
В о. с. з. молителите лично   поддържат молбата и молят   съда да одобри постигнатото между тях споразумение.
Дирекция „СП” Д… се представлява от н-к отдел „Закрила на детето” – Й… Г…, която взема становище, че предоставянето на родителските права на бащата ще бъде в интерес на детето, както и режима на свиждане с майката. Относно размера на издръжката счита, че майката ще може да заплаща посочения размер. 
В изпълнение на чл. 15 и следв. от Закон за закрила на детето е изслушано детето,  изявява желание да живее при баща си. 
Съдът като взе в предвид изложеното в молбата, становищата на страните и събраните по делото доказателства, прие за установено от фактическа и правна страна следното:
Страните са сключили граждански брак на 07.01.1990г. в гр. Д…, обл. Смолян,  за което е съставен акт за граждански брак  № 1/07.01.1990г.
Установи се, че страните  от  брака  си имат   родени две деца -  М... С... Н...., с ЕГН ... и Е... С... Н..., с ЕГН .....  
В о. с. з. молителите се явяват лично и  двамата заявяват, че са постигнали  сериозно и непоколебимо взаимно съгласие за прекратяване на брака, тъй като брака им е дълбоко и непоправимо разстроен. 
От показанията на допуснатата до разпит свидетелка   – майка  на молителката, ценени на основание чл.172 от ГПК, съдът прие за установено, че  делото се води за развод по взаимно съгласие. От 1990г. страните имат сключен граждански брак,от който брак имат родени две деца. От началото на м. юни 2011 г. страните са във фактическа раздяла и не е възможно брака между тях да бъде заздравен. Малкия и внук живее при баща си в с. Б… в триетажна къща с всички удобства. Дъщеря й – молителката живее   на квартира.
 Съдът намира, че постигнатото споразумение между страните по делото не противоречи на закона. Споразумението  съдържа всички необходими реквизити по чл. 50 от СК, не противоречи на правилата на морала, както и на правилата за уреждане на семейни отношения. Съгласно чл. 53 от СК след развода съпругът може да  възстанови фамилното си име преди този брак. В споразумението молителката желае да носи брачното си фамилно име – Х.... Със споразумението са предоставени родителските права на бащата при режим на свиждане на детето с майката и определен размер на издръжката ще бъде в интерес на детето, в какъвто смисъл е и становището от Дирекция „СП” Д…, отдел „Закрила на детето” гр. Д… и желанието на детето. За това ще следва бракът им да бъде прекратен, поради сериозно и непоколебимо взаимно съгласие на съпрузите, ще следва да бъде утвърдено изцяло постигнатото споразумение. 
Молителите   не претендират за разноски, затова следва  да се поемат от всеки от тях, както са направени. 
При завеждане на делото молителя   е внесъл   държавна такса в размер на 25 лева.
Ще следва на основание чл.6, т.3 от Тарифа за държавните такси, които се събират от съдилищата по ГПК да се осъдят молителите  да заплатят по 20.00 лева окончателна държавна такса в полза на държавата, по бюджета на съдебната власт.

ВОДЕН ОТ ГОРНОТО ДЕВИНСКИ РАЙОНЕН СЪД:

РЕШИ :

ПРЕКРАТЯВА бракът между Е... Д... Н...  с ЕГН   ....  от гр. Д…, обл. Смолян, ул. К… 2…  и С... М... Н...  с ЕГН  ....   от с. Б…, обл. Смолян, сключен на 07.01.1990 г.  гр. Д…, обл. Смолян,  за което е съставен акт за граждански брак № 1/07.01.1990г.,  ПОРАДИ СЕРИОЗНО И НЕПОКОЛЕБИМО ВЗАИМНО СЪГЛАСИЕ.
УТВЪРЖДАВА споразумението между Е... Д... Н...  и С... М... Н...,  според което:
1. Родителските  права спрямо роденото от брака им дете Е... С...   Н... ще се упражняват от бащата С... М... Н..., което ще бъде в интерес на детето, а майката  Е... Д... Н... ще има право да го вижда и взема при себе си всяка първа и трета събота и неделя от месеца от 9.00 до 19.00 часа, а също така и един път годишно по един месец, когато детето не е на училище и бащата не е в платен годишен отпуск. 
2. Майката Е... Д... Н... ще заплаща ежемесечна издръжка на детето Е.... С... Н... в размер на 70 лева /седемдесет/, която ще се плаща чрез бащата С... М... Н.... считано от датата на предявяване на молбата - 27.06.2011г., до настъпване на законна причини за нейното изменение или прекратяване, ведно с лихвата за всяка закъсняла вноска. 
 3. По време на брака не са придобили недвижимо имущество, а движимото са го поделили доброволно, поради което двамата нямат претенции един спрямо друг по тези въпроси. 
4. Двамата не си дължат издръжка един на друг.
5. Занапред съпругата ще носи предбрачното си фамилно име Х....
ОСЪЖДА Е... Д... Н...  с ЕГН   .... 
от гр. Д…, обл.Смолян, ул. К… 2…    ДА ЗАПЛАТИ сумата от  20.00 /двадесет/ лева - окончателна държавна такса, в полза на държавата по бюджета на съдебната власт.
ОСЪЖДА С... М... Н.... с ЕГН  ....   от с. Б…, обл. Смолян  ДА ЗАПЛАТИ сумата от     20.00 /двадесет/ лева – окончателна държавна такса,  в полза на държавата по бюджета на съдебната власт. 

РЕШЕНИЕТО НЕ ПОДЛЕЖИ НА ОБЖАЛВАНЕ.

              					             СЪДИЯ :